**Αθήνα:** 26.05.2021

**Αρ. Πρωτ.:** 697

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Να δράσει άμεσα το υπ. Εργασίας για την προκήρυξη θέσεων του ν.2643**

Ενημέρωση για την έκδοση της προκήρυξης για τις θέσεις που εκκρεμούν με το ν. 2643/98, [ζητά η ΕΣΑμεΑ με επιστολή της, από τον υπουργό Εργασίας.](https://www.esamea.gr/our-actions/ypeka/5260-ziteitai-enimerosi-gia-tin-ekdosi-prokiryxis-gia-tis-theseis-poy-ekkremoyn-me-to-n-2643-98)

Τονίζεται μάλιστα στην επιστολή ότι στο πλαίσιο τηλεδιάσκεψης που είχε ο υπουργός με αντιπροσωπεία της Ε.Σ.Α.μεΑ. την 1η Φεβρουαρίου, είχε ανακοινώσει την άμεση εκκίνηση των διαδικασιών, ώστε να προκηρυχθούν οι 1.700 περίπου θέσεις εργασίας για αντίστοιχες προσλήψεις στο δημόσιο τομέα ατόμων που υπάγονται στις προστατευτικές διατάξεις του ν. 2643/1998 (άτομα με αναπηρία και συγγενείς τους, πολύτεκνοι, τρίτεκνοι, τέκνα Αγωνιστών Εθνικής Αντίστασης και παιδιά Αναπήρων Πολέμου).

Η ΕΣΑμεΑ με την επιστολή της ζητά, καθώς έχουν περάσει 4 μήνες από αυτή τη δέσμευση, ενημερωθούν οι προστατευόμενοι του ν. 2643/1998 με μία υπουργική ανακοίνωση, για την ημερομηνία που προβλέπεται να εκδώσει ο ΟΑΕΔ την προκήρυξη, προκειμένου να πάψει η ανασφάλεια και η αβεβαιότητα που διακατέχει όλους αυτούς τους πολίτες, λαμβάνοντας υπόψη ότι είναι σε αναμονή της επικείμενης προκήρυξης εδώ και 7 χρόνια.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |